CELEX: 
Language: bg
Date: 2021-10-21 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за определяне на правила относно документите и уведомленията, които се изискват по отношение на биологичните продукти и продуктите, произведени при преход към биологично производство, предназначени за внос в Съюза

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 21.10.2021 година
            
            
               за определяне на правила относно документите и уведомленията, които се изискват по отношение на биологичните продукти и продуктите, произведени при преход към биологично производство, предназначени за внос в Съюза
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета
                  1
               , и по-специално член 39, параграф 2, букви б) и в) и член 43, параграф 7 от него, 
            
            
               като има предвид, че:
            
            
               (1)В съответствие с член 45, параграф 1 от Регламент (EС) 2018/848, даден продукт може да бъде внесен от трета държава с цел да бъде пуснат на пазара на Съюза като биологичен продукт или продукт, произведен при преход към биологично производство. Поради това е необходимо да се определят подробни правила за някои оператори в Съюза по отношение на пратките при въвеждане в Съюза и след допускане за свободно обращение в Съюза на пратка или на част от пратка. Тези оператори са вносителите, които представят пратката за допускане за свободно обращение в Съюза, или оператори, действащи от тяхно име, както и първите получатели и получателите, които ще получат пратката или част от пратката. 
            
            
               (2)С оглед организирането на система за официален контрол на пратките, която гарантира проследимост, вносителят следва да уведоми предварително компетентния орган и своя контролен или надзорен орган за пристигането на пратката, като подаде съответната информация относно сертификата за инспекция, предвиден в Делегиран регламент (EС) 2021/xxx на Комисията
                  2
                [C(2021) 7387]. 
            
            
               (3)Освен това е необходимо да се определят подробни правила по отношение на съдържанието на извлечението от сертификата за инспекция, както и по отношение на техническите средства, чрез които то се издава.
            
            
               (4)При поискване от контролните или надзорните органи вносителят, първият получател и получателят следва да предоставят сертификата за инспекция или извлечението от сертификата за инспекция. Необходимо е да се определят допълнителните задължения по отношение на информацията, която трябва да бъде включена съответно от вносителя, първия получател и получателя в описанието на биологичната производствена единица или производствената единица за преход към биологично производство, посочена в член 39, параграф 1, буква г), подточка i) от Регламент (EС) 2018/848.
            
            
               (5)С цел да се гарантира, че случаите на несъответствие се проследяват надлежно, следва да се обменя информация между държавите членки и Комисията за всяко предполагаемо или установено несъответствие, констатирано по време на проверката на дадена пратка, извършена от компетентния орган на държавата членка, като се използва Информационната система за биологично земеделие.
            
            
               (6)По отношение на сертификата за инспекция и извлечението от сертификата за инспекция на хартиен носител, заверени на хартиен носител със собственоръчен подпис в съответствие с Делегиран регламент (EС) 2021/xxx [C(2021) 7387], е необходимо да се определят преходни изисквания за използването на такъв сертификат и извлечения от него от първия получател и от получателя, както и изискването такъв сертификат и извлечения от него да придружават стоките до помещенията на първия получател и на получателя.
            
            
               (7)В интерес на яснотата и правната сигурност настоящият регламент следва да се прилага от началната дата на прилагане на Регламент (ЕС) 2018/848.
            
            
               (8)Мерките, предвидени в настоящия регламент, са в съответствие със становището на Комитета по биологично производство,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Предмет
            
         
         
            
               С настоящия регламент се установяват правила относно:
            
            
               а)декларациите и съобщенията на вносителите, операторите, отговарящи за пратката, първите получатели и получателите във връзка с вноса на продукти от трети държави с цел да бъдат пуснати на пазара на Съюза като биологични продукти или като продукти, произведени при преход към биологично производство; както и
            
            
               б)уведомлението от страна на компетентните органи на държавите членки относно предполагаемо или установено несъответствие на пратките.
            
            
               Член 2
            
            
               Определения
            
            
               За целите на настоящия регламент се прилагат следните определения:
            
            
               (1)„вносител“ означава физическо или юридическо лице, което е установено в Съюза, подлежи на системата за контрол, посочена в Регламент (EС) 2018/848, и което лично или чрез свой представител представя пратката за допускане за свободно обращение;
            
            
               (2)„оператор, отговарящ за пратката“ означава — за целите на член 6, параграф 4 от Делегиран регламент (ЕС) 2021/xxx [C(2021) 7387] и Делегиран регламент (ЕС) 2019/2123 на Комисията
                  3
                — или вносителя, или установено в Съюза физическо или юридическо лице, което от името на вносителя представя пратката на граничния контролен пункт; 
            
            
               (3)„първи получател“ означава физическо или юридическо лице, което е установено в Съюза, подлежи на системата за контрол, посочена в Регламент (EС) 2018/848, и на което вносителят доставя пратката след допускането ѝ за свободно обращение и което я получава с цел по-нататъшна обработка и/или предлагане на пазара; 
            
            
               (4)„получател“ означава физическо или юридическо лице, което е установено в Съюза, подлежи на системата за контрол, посочена в Регламент (EС) 2018/848, и на което вносителят доставя партидата, получена след разделянето на дадена пратка след допускането ѝ за свободно обращение, и което я получава с цел по-нататъшна обработка и/или предлагане на пазара;
            
            
               (5)„пратка“ означава пратка съгласно определението в член 3, точка 37 от Регламент (EС) 2017/625 на Европейския парламент и на Съвета
                  4
                на продукти, предназначени да бъдат пуснати на пазара на Съюза като биологични продукти или продукти, произведени при преход към биологично производство; в случай обаче на биологични продукти и продукти, произведени при преход към биологично производство, освободени от официален контрол на граничните контролни пунктове в съответствие с Делегиран регламент (EС) 2021/xxx на Комисията
                  5
                [C(2021) 6946], това означава количеството продукти с един или няколко кода по Комбинираната номенклатура, описано в общ сертификат за инспекция, превозено със същото транспортно средство и внесено от една и съща трета държава.
            
            
               Член 3
            
            
               Предварително уведомление за пристигане
            
            
               1.За всяка пратка вносителят или, когато е целесъобразно, операторът, отговарящ за пратката, предварително уведомява граничния контролен пункт или пункта на допускане за свободно обращение за пристигането на пратката, като попълва и подава в експертната система за контрол на търговията (TRACES), посочена в член 2, точка 36 от Регламент за изпълнение (EС) 2019/1715 на Комисията
                  6
               , съответната част от сертификата за инспекция в съответствие с образеца и бележките, установени в приложението към Делегиран регламент (EС) 2021/xxx [C(2021) 7387], до следните субекти:
            
            
               а)компетентния орган, посочен в член 6 от Делегиран регламент (EС) 2021/xxx [C(2021) 7387];
            
            
               б)контролния или надзорния орган на вносителя.
            
            
               2.По отношение на всяка пратка, подлежаща на официален контрол на граничните контролни пунктове, се прилага параграф 1 в допълнение към изискванията относно предварителното уведомяване на компетентните органи на граничните контролни пунктове за пристигането на пратките съгласно член 56, параграф 3, буква a) от Регламент (EС) 2017/625.
            
            
               3.Предварителните уведомления съгласно параграф 1 се подават в съответствие с изискванията за минималния срок за предварително уведомяване, посочен в Регламент за изпълнение (EС) 2019/1013 на Комисията
                  7
               . 
            
            
               Член 4
            
            
               Сертификат за инспекция и извлечение от сертификата за инспекция
            
         
         
            
               1.Вносителят и първият получател попълват сертификата за инспекция в системата TRACES, както следва:
            
            
               а)в клетка 23 относно специалните митнически режими вносителят попълва в TRACES цялата информация, с изключение на информацията за проверката, извършена от съответния компетентен орган; 
            
            
               б)в клетка 24 относно първия получател вносителят попълва в TRACES информацията, ако същата не е била попълнена от контролния или надзорния орган в третата държава преди проверката на пратката и заверяването на сертификата за инспекция от компетентния орган; както и
            
            
               в)в клетка 31 относно декларацията на първия получател се попълва в TRACES от първия получател при получаването на пратката след допускането ѝ за свободно обращение.
            
            
               2.Ако в решението, взето за пратката в съответствие с член 6, параграф 3 от Делегиран регламент (EС) 2021/xxx [C(2021) 7387], се посочва, че пратката следва да бъде допусната за свободно обращение, вносителят докладва номера на сертификата за инспекция в митническата декларация за допускане за свободно обращение, посочена в член 158, параграф 1 от Регламент (EС) № 952/2013 на Европейския парламент и на Съвета
                  8
               .
            
            
               3.Когато пратката се разделя на различни партиди под митнически надзор и преди допускане за свободно обращение в съответствие с член 6, параграф 6 от Делегиран регламент (EС) 2021/xxx [C(2021) 7387], вносителят попълва и подава извлечение от сертификата за инспекция чрез системата TRACES за всяка от партидите в съответствие с образеца и бележките, установени в приложението към посочения регламент. 
            
            
               Същото се прилага и ако пратката се разделя на различни партиди в съответствие с член 7, параграф 3 от Делегиран регламент (ЕС) 2021/xxx [C(2021) 7387] след проверката и заверяването на сертификата за инспекция. 
            
            
               Ако в решението във връзка с партида, вписана в извлечението от сертификата за инспекция в съответствие с член 6, параграф 6 и член 7, параграф 4 от Делегиран регламент (EС) 2021/xxx [C(2021) 7387], се посочва, че партидата следва да бъде допусната за свободно обращение, номерът на извлечението от сертификата за инспекция се докладва в митническата декларация за допускане за свободно обращение, посочена в член 158, параграф 1 от Регламент (EС) № 952/2013.
            
            
               При получаването на партидата получателят попълва в системата TRACES клетка 13 на извлечението от сертификата за инспекция, с което потвърждава, че при получаването на партидата опаковката или контейнерът и, когато е приложимо, сертификатът за инспекция са в съответствие с точка 6 от приложение III към Регламент (EС) 2018/848.
            
            
               4.Извлечението от сертификата за инспекция се изготвя на официалния език или на един от официалните езици на държавата членка, в която партидата следва да бъде допусната за свободно обращение. Дадена държава членка може да даде съгласие извлечението от сертификата да бъде изготвено на друг официален език на Съюза и при необходимост да бъде придружено от заверен превод. 
            
            
               Член 5
            
            
               Документална отчетност 
            
            
               При поискване от съответния компетентен орган, контролен или надзорен орган вносителят, първият получател или получателят предоставя сертификата за инспекция или, когато е приложимо, извлечението от сертификата за инспекция, в което се посочват тези документи.
            
            
               Член 6
            
            
               Описание на производствените единици и дейности
            
            
               В случай че вносителят декларира пратката за допускане за свободно обращение, пълното описание на биологичната производствена единица или производствената единица за преход към биологично производство и на дейностите, посочени в член 39, параграф 1, буква г), подточка i) от Регламент (EС) 2018/848, включва: 
            
            
               а)помещенията;
            
            
               б)дейностите, като се указват пунктовете на допускане за свободно обращение в Съюза;
            
            
               в)всички други съоръжения, които вносителят възнамерява да използва за складиране на внесените продукти през времето до тяхната доставка до първия получател; както и
            
            
               г)задължението да се гарантира, че всички съоръжения, които ще се използват за складиране на внесените продукти, са подложени на контрол, който ще се извършва от контролния или надзорния орган или, когато тези складови съоръжения са разположени в друга държава членка или регион, от надзорен или контролен орган, признат за контрол в същата държава членка или регион. 
            
         
         
            
               В случай че това е първият получател или получателят, описанието включва съоръженията, използвани за получаването на пратките и тяхното складиране.
            
            
               Член 7
            
            
               Уведомяване за предполагаемо или установено несъответствие 
            
            
               Ако по време на проверката за съответствие на дадена пратка съгласно член 6 от Делегиран регламент (EС) 2021/xxx [C(2021) 7387] бъдат установени случаи на предполагаемо или установено несъответствие, засегнатата държава членка незабавно уведомява Комисията и другите държави членки, като използва Информационната система за биологично земеделие (OFIS) и образеца, установен в раздел 4 от приложение II към Регламент за изпълнение (EС) 2021/279 на Комисията
                  9
               .  Комисията информира компетентния орган или, когато е приложимо, контролния или надзорния орган на съответната трета държава. 
            
            
               Член 8
            
            
               Преходни разпоредби относно сертификатите за инспекция и извлеченията от тях на хартиен носител
            
            
               1.Сертификатът за инспекция на хартиен носител, заверен със собственоръчен подпис в съответствие с член 11, параграф 2 от Делегиран регламент (EС) 2021/xxx [C(2021) 7387], и извлечението от сертификата за инспекция на хартиен носител, заверено със собственоръчен подпис в съответствие с член 11, параграф 5 от посочения регламент, придружават стоките до помещенията на първия получател или на получателя.
            
            
               2.При получаване на сертификата за инспекция, посочен в параграф 1, първият получател проверява дали информацията, докладвана в сертификата, отговаря на информацията, попълнена в този сертификат в системата TRACES. 
            
            
               В случай че информацията, отнасяща се до броя на опаковките, посочена в клетка 13 на сертификата за инспекция, и информацията в клетки 16 и 17 на сертификата не е попълнена в сертификата за инспекция на хартиен носител или в случай че тази информация е различна от попълнената в сертификата в TRACES, първият получател взема предвид попълнената в сертификата в TRACES информация. 
            
            
               3.След проверката, посочена в параграф 2, първият получател подписва собственоръчно сертификата за инспекция на хартиен носител в клетка 31 и изпраща сертификата на вносителя, посочен в клетка 12 от него. 
            
            
               4.Вносителят съхранява сертификата за инспекция на хартиен носител, посочен в параграф 3, на разположение на контролния или надзорния орган в продължение на най-малко две години.
            
            
               5.В случай на извлечение от сертификата за инспекция на хартиен носител, посочено в параграф 1, при получаването на партидата получателят собственоръчно подписва извлечението на хартиен носител в клетка 13. 
            
            
               6.Получателят на партидата съхранява сертификата за инспекция на хартиен носител, посочен в параграф 5, на разположение на контролните или надзорните органи в продължение на най-малко две години.
            
            
               7.Първият получател или, когато е приложимо, вносителят може да направи копие от сертификата за инспекция на хартиен носител, посочен в параграф 3, с цел да информира контролните и надзорните органи в съответствие с член 5. Всяко направено копие следва да носи надпис „КОПИЕ“, напечатан или положен с клеймо. 
            
            
               8.Получателят или, когато е приложимо, вносителят може да направи копие от извлечението от сертификата за инспекция на хартиен носител, посочено в параграф 5, с цел да информира контролните и надзорните органи в съответствие с член 5. Всяко направено копие следва да носи надпис „КОПИЕ“, напечатан или положен с клеймо. 
            
            
               Член 9
            
            
               Влизане в сила и прилагане
            
            
               Настоящият регламент влиза в сила на третия ден след деня на публикуването му в Официален вестник на Европейския съюз. 
            
            
               Той се прилага от 1 януари 2022 г.
                     
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 21.10.2021 година.
            
            
               
                     За Комисията
               
               
                     Председател
                     Ursula VON DER LEYEN
               
               
            
         
         
            
                  
                     (1)
                  
                        OВ L 150, 14.6.2018 г., стр. 1. 
               
               
                  
                     (2)
                  
                        Делегиран регламент (EС) 2021/xxxx на Комисията от [дата] за допълнение на Регламент (ЕС) 2018/848 на Европейския парламент и на Съвета с правила относно официалния контрол по отношение на пратките с биологични продукти и продукти, произведени при преход към биологично производство, предназначени за внос в Съюза, и относно сертификата за инспекция (OВ L xxx, xxx г., стр. xxx).
               
               
                  
                     (3)
                  
                        Делегиран регламент (ЕС) 2019/2123 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове (ОВ L 321, 12.12.2019 г., стр. 64).
               
               
                  
                     (4)
                  
                        Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).
               
               
                  
                     (5)
                  
                        Делегиран регламент (EС) 2021/XXX на Комисията от [дата] за допълнение на Регламент (EС) 2017/625 на Европейския парламент и на Съвета с правила относно случаите и условията, при които биологичните продукти и продуктите, произведени при преход към биологично производство, се освобождават от официален контрол на граничните контролни пунктове, местата за извършване на официален контрол на такива продукти и за изменение на делегирани регламенти (EС) 2019/2123 и (EС) 2019/2124 на Комисията (OВ L xxx, xxx г., стр. xxx). 
               
               
                  
                     (6)
                  
                        Регламент за изпълнение (ЕС) 2019/1715 на Комисията от 30 септември 2019 г. за определяне на правила за функционирането на системата за управление на информацията относно официалния контрол и нейните компоненти (Регламент за IМSOC) (OВ L 261, 14.10.2019 г., стр. 37). 
               
               
                  
                     (7)
                  
                        Регламент за изпълнение (ЕС) 2019/1013 на Комисията от 16 април 2019 г. относно предварителното уведомяване за пратки с някои категории животни и стоки, които се въвеждат в Съюза (OВ L 165, 21.6.2019 г., стр. 8).
               
               
                  
                     (8)
                  
                        Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
               
               
                  
                     (9)
                  
                        Регламент за изпълнение (ЕС) ) 2021/279 на Комисията от 22 февруари 2021 г. за определяне на подробни правила за прилагането на Регламент (ЕС) 2018/848 на Европейския парламент и на Съвета по отношение на контрола и другите мерки за гарантиране на проследимостта и съответствието на биологичното производство и етикетирането на биологичните продукти (OВ L 62, 23.2.2021 г., стр. 6).
               
            
      
    ---documentbreak--- 
      
         
         
            
               BG
            
            
               ПРИЛОЖЕНИЕ 
            
            
               ЧАСТ I
            
            
               ИЗВЛЕЧЕНИЕ № .......... ОТ СЕРТИФИКАТА ЗА ИНСПЕКЦИЯ ЗА ВНОС В ЕВРОПЕЙСКИЯ СЪЮЗ НА БИОЛОГИЧНИ ПРОДУКТИ И ПРОДУКТИ, ПРОИЗВЕДЕНИ ПРИ ПРЕХОД КЪМ БИОЛОГИЧНО ПРОИЗВОДСТВО
            
            
                     
                        1. Контролен или надзорен орган, издал основния сертификат за инспекция 
                     
                     
                  
                  
                     
                        2. Процедури съгласно Регламент (ЕС) 2018/848 на Европейския парламент и на Съвета
                           1
                        :
                     
                     
                        qСъответствие (член 46); 
                     
                     
                        qРавностойна трета държава (член 48); 
                     
                     
                        qРавностоен контролен или надзорен орган (член 57); или
                     
                     
                        qРавностойност съгласно търговско споразумение (член 47).
                     
                     
                  
               
                     
                        3. Референтен номер на сертификата за инспекция
                     
                  
                  
                     
                        4. Контролен или надзорен орган 
                     
                     
                  
               
                     
                        5. Вносител
                     
                  
                  
                     
                        6. Държава на произход
                     
                     
                  
               
                     
                        7. Държава на износ
                     
                     
                  
                  
                     
                        8. Граничен контролен пункт/контролен пункт/пункт на допускане за свободно обращение
                     
                  
               
                     
                        9. Държава на получаване
                     
                  
                  
                     
                        10. Получател на партидата, получена след разделянето
                     
                  
               
                     
                        11. Описание на продуктите
                     
                     
                        Биологични или произведени при преход към биологично производство  Код по КН        Категория     Брой на опаковките       Партида №       Нетно тегло на партидата и нетно тегло 
                     
                     
                           на началната пратка 
                     
                  
               
                     
                        12. Декларация на съответния компетентен орган, проверил и заверил извлечението от сертификата. 
                     
                     
                        Настоящото извлечение съответства на гореописаната партида, получена след разделянето на пратката, описана в оригинален сертификат за инспекция с номер, посочен в клетка 3.
                     
                     
                        qДа бъде допусната като пратка с биологични продукти; 
                     
                     
                        qДа бъде допусната като пратка с продукти, произведени при преход към биологично производство;                    
                     
                     
                        qДа бъде допусната като пратка с небиологични продукти;
                     
                     
                        qПартидата не може да бъде допусната за свободно обращение.
                     
                     
                     
                        Допълнителна информация:
                     
                     
                     
                        Орган и държава членка: 
                     
                     
                     
                     
                        Дата: 
                     
                     
                     
                        Име и подпис на упълномощеното лице/квалифициран електронен печат 
                              
                     
                  
               
                     
                        13. 
                           Декларация на получателя на партидата
                     
                     
                        С настоящата декларация се потвърждава, че при получаване на продуктите опаковката или контейнерът и, когато е приложимо, сертификатът за инспекция: 
                     
                     
                        qса в съответствие с точка 6 от приложение III към Регламент (ЕС) 2018/848; или
                     
                     
                     
                        qне са в съответствие с точка 6 от приложение III към Регламент (ЕС) 2018/848.
                     
                     
                     
                     
                        Име и подпис на упълномощеното лице  Дата:
                     
                     
                     
                  
               
            
               
            
               ЧАСТ II
            
            
               БЕЛЕЖКИ ОТНОСНО ПОПЪЛВАНЕТО НА ОБРАЗЕЦА НА ИЗВЛЕЧЕНИЕ ОТ СЕРТИФИКАТА ЗА ИНСПЕКЦИЯ
            
            
            
               Извлечение № ….: Номерът на извлечението съответства на номера на партидата, получена след разделянето на началната пратка.
            
            
               Клетка 1: Име, адрес и код на контролния или надзорния орган в третата държава, издал основния сертификат за инспекция.
            
            
               Клетка 2: В тази клетка се посочват разпоредбите от Регламент (EС) 2018/848, които се отнасят до издаването и използването на настоящото извлечение; посочете съответната разпоредба, съгласно която е внесена основната пратка, вж. клетка 2 от основния сертификат за инспекция. 
            
            
               Клетка 3: Номер на сертификата за инспекция, който се дава автоматично на основния сертификат от електронната експертна система за контрол на търговията (TRACES).
            
            
               Клетка 4: Име, адрес и код на контролния или надзорния орган, отговорен за контрола по отношение на оператора, който е извършил разделянето.
            
            
               Клетки 5, 6 и 7: Вж. съответната информация в основния сертификат за инспекция.
            
            
               Клетка 8: Това е уникалният буквено-цифров код, определен от системата TRACES на граничния контролен пункт или на контролния пункт, различен от граничен контролен пункт, както е посочено в член 53, параграф 1, буква а) от Регламент (ЕС) 2017/625 на Европейския парламент и на Съвета
                  2
               , или на пункта на допускане за свободно обращение в Европейския съюз, когато е уместно, включително държавата, в която официалният контрол за проверка на партидата е извършен в съответствие с член 6, параграф 1 и 2 от Делегиран регламент (EС) 2021/xxx на Комисията
                  3
                [C(2021) 7387], и когато решението за пратката е записано в клетка 30 на сертификата за инспекция.
            
            
               Клетка 9: „Държава на получаване“ означава държавата на първия получател в Европейския съюз.
            
            
               Клетка 10: Получател на партидата (получена след разделянето) в Европейския съюз. 
            
            
               Клетка 11: Описание на продуктите, което включва: 
            
         
         
            
               -указание дали продуктите са биологични или са произведени при преход към биологично производство;
            
            
               -код по Комбинираната номенклатура (КН), посочен в Регламент (ЕИО) № 2658/87 на Съвета
                  4
               , за въпросните продукти (по възможност с 8-цифров код); 
            
            
               -категорията на продукта в съответствие с приложение II към Регламент за изпълнение (ЕС) 2021/1378 на Комисията
                  5
               ;
            
            
               -броя на опаковките (брой на кутиите, кашоните, торбите, кофите и т.н.);
            
            
               -нетното тегло, изразено в съответните мерни единици (килограми нетна маса, литри и т.н.), и нетното тегло, посочено в клетка 13 на основния сертификат за инспекция.
            
            
            
               Клетка 12: Тази клетка трябва да се попълни от компетентния орган за всяка от партидите, получени в резултат на операцията по разделянето, посочена в член 6, параграф 6 и член 7, параграф 3 от Делегиран регламент (EС) 2021/xxx [C(2021) 7387].
            
            
               Компетентният орган трябва да избере подходящия вариант, като добави, ако е необходимо, всякаква допълнителна информация, за която се счита, че има значение. По-специално, ако е избран вариантът „Партидата не може да бъде допусната за свободно обращение“, съответната информация трябва да се предостави в клетка „допълнителна информация“.
            
            
               В случай на продукти, подлежащи на официален контрол на граничните контролни пунктове, настоящата клетка трябва да се попълни от компетентния орган на граничния контролен пункт.
            
            
               Собственоръчен подпис на упълномощеното лице се изисква само в случай на извлечения от сертификати за инспекция, заверени на хартиен носител до 30 юни 2022 г. в съответствие с член 11, параграф 5 от Делегиран регламент (EС) 2021/xxx [C(2021) 7387]. 
            
            
               Клетка 13: Тази клетка трябва да се попълни при получаването на партидата от получателя, като се избере вариант след извършване на проверките, предвидени в точка 6 от приложение III към Регламент (ЕС) 2018/848.
            
            
                  Собственоръчен подпис на получателя се изисква за извлечения от сертификати за инспекция, заверени на хартиен носител до 30 юни 2022 г. в съответствие с член 11, параграф 5 от Делегиран регламент (EС) 2021/xxx [C(2021) 7387].
            
            
         
         
            
                  
                     (1)
                  
                  
                      
                           Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ L 150, 14.6.2018 г., стр. 1).
                  
               
               
                  
                     (2)
                  
                  
                        Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).
                  
               
               
                  
                     (3)
                  
                  
                        Делегиран регламент (EС) 2021/xxxx на Комисията от [дата] за допълнение на Регламент (ЕС) 2018/848 на Европейския парламент и на Съвета с правила относно официалния контрол по отношение на пратките с биологични продукти и продукти, произведени при преход към биологично производство, предназначени за внос в Съюза, и относно сертификата за инспекция (OВ L xxx, xxx г., стр. xxx).
                  
               
               
                  
                     (4)
                  
                  
                        Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (OВ L 256, 7.9.1987 г., стр. 1).
                  
               
               
                  
                     (5)
                  
                  
                        Регламент за изпълнение (ЕС) 2021/1378 на Комисията за определяне на някои правила относно сертификата, издаван на оператори, групи от оператори и износители от трети държави, участващи във вноса на биологични продукти и продукти, произведени при преход към биологично производство, в Съюза, и за установяване на списък на признатите контролни и надзорни органи в съответствие с Регламент (ЕС) 2018/848 на Европейския парламент и на Съвета (ОВ L 297, 20.8.2021 г., стр. 24).